ddrg/super_eurlex huggingface dataset:
1.6.

EHSV oceňuje, že Komisia vyčlenila na jednotlivé projekty finančné prostriedky, zdôrazňuje však, že v rámci viacročného finančného rámca by sa mali vyčleniť ďalšie, aby sa mohol celý akčný plán zaviesť do praxe, najmä pokiaľ ide o financovanie infraštruktúry v oblasti starostlivosti a opatery bez toho, aby to penalizovalo členské štáty (t. j. tak, aby sa rešpektovalo pravidlo vyrovnaného rozpočtu).
2.4.

Právo EÚ sa zjavne uplatňuje len v jurisdikciách EÚ, nie však v tretích krajinách, no týmito zmenami sa zabezpečí, že sa bude vzťahovať aj na všetky právne a zmluvné dojednania medzi členským štátom a treťou krajinou v mieste vstupu plynovodu do jurisdikcie EÚ. Jednotlivé členské štáty, ktoré uzavrú takéto dohody s dodávateľmi z tretích krajín, by však mali mať možnosť udeliť v prípade existujúcich plynovodov výnimky z mnohých hlavných zásad smernice o plyne. Na nové plynovody, ktoré sa budú v čase nadobudnutia účinnosti tejto smernice plánovať alebo stavať, by sa vzťahovali všetky požiadavky vnútorného trhu so zemným plynom. V prípade, ak budú orgány jednotlivých štátov a Komisia považovať žiadosť o výnimku za odôvodnenú, môže byť pre konkrétny projekt povolený osobitný regulačný rámec. Tým by Európska komisia získala významnú, ak nie rozhodujúcu úlohu týkajúcu sa regulačného prístupu a prístupu na trh, pokiaľ ide o uzatvorenie akejkoľvek dohody o novom plynovode. Tieto právomoci možno vnímať ako nevyhnutný mechanizmus na dodržiavanie súladu pri formovaní celkového trhu s dodávkami energie a udržiavaní vyváženosti medzi cenovou dostupnosťou, bezpečnosťou a udržateľnosťou. Podľa výboru je tento prístup v súlade s rámcom riadenia energetickej únie a jej celkovými cieľmi.
1.2

EHSV sa v súlade so svojimi predchádzajúcimi stanoviskami zasadzuje sa štrukturálne reformy zamerané na sociálny a hospodársky rozvoj vrátane budovania inštitucionálnych kapacít na zlepšenie kvality správy. Takéto reformy by mali byť osobitne prispôsobené jednotlivým štátom a mali by mať demokratickú podporu, aby sa tak zabránilo univerzálnemu prístupu ku všetkým členským štátom.
EHSV pripomína Komisii, že v súčasnosti viac ako 60 % trhu s osivami ovláda len pár veľkých nadnárodných spoločností. Otvorenie pre tretie krajiny, v ktorých je produkcia pod kontrolou tých istých spoločností, by mohlo ešte viac zhoršiť podmienky malých výrobcov a konzorcií a mať výrazný vplyv aj na hospodársku a sociálnu stabilitu mnohých miestnych komunít so zameraním na špecifickú produkciu V najvážnejších prípadoch by to mohlo stimulovať vyľudňovanie vidieckych oblastí, čo by malo dôsledky aj pre biodiverzitu plodín a európsku agropotravinársku výrobu, keďže často sú to práve malé podniky, ktoré chránia určité druhy historických a tradičných osív pred vyhynutím ( 4 )
3.6.

Podobne ako sa uvádza v štúdii Európskeho parlamentu The Legal and Political Context for setting a European Identity Document (Právny a politický rámec na vytvorenie európskeho dokladu totožnosti), by EHSV privítal, keby Európska komisia pri príprave návrhu preskúmala možnosť zavedenia európskeho preukazu totožnosti, vďaka ktorému by európski občania získali právo voliť výlučne s týmto preukazom, na čo by však musela použiť iný právny základ.
2.2.

EHSV konštatuje, že činnosť Únie sa zameriava na vytvorenie pridanej hodnoty prostredníctvom harmonizovaného prístupu, ktorým sa posilní vnútroštátna a cezhraničná spolupráca pri finančných vyšetrovaniach zločinov a terorizmu. Okrem toho opatrenia na úrovni Únie pomôžu zabezpečiť zosúladenie ustanovení, a to aj tých, ktoré sa týkajú ochrany údajov. Ak by naopak členské štáty prijímali právne predpisy samostatne, bolo by dosiahnutie harmonizácie záruk zložité.
5.3.

EHSV je presvedčený, že týmto pravidlom by sa zabezpečilo lepšie fungovanie vnútorného trhu spôsobom, ktorý je v súlade s rozvojom spoločného priestoru slobody, bezpečnosti a spravodlivosti. Povinnosťou určiť právneho zástupcu pre všetkých poskytovateľov služieb, ktorí pôsobia v Únii, by sa zabezpečilo, aby bol vždy jasný adresát vyšetrovacích úkonov. Týmto by sa zase uľahčilo poskytovateľom služieb dodržiavanie týchto príkazov, keďže právny zástupca by bol zodpovedný za prijímanie, dodržiavanie a vykonávanie týchto príkazov v mene poskytovateľa služieb.
4.9.

Tieto opatrenia nebudú rovnaké pre každý produkt; ich násilné začlenenie do jednotného kontrolného systému by pravdepodobne neprinieslo žiadanú efektivitu. Lepším prístupom by bola jednoduchá rámcová smernica, v ktorej by sa stanovili všeobecné ciele s konkrétnymi konzultáciami, analýzami, posúdeniami vplyvu a nariadeniami vzťahujúcimi sa na každú z uvedených látok. Celkovo by to prinieslo úsporu času a životov a určite by sa tým lepšie splnili požiadavky programu REFIT.
1.2.

EHSV by rád zdôraznil skutočnosť, že vzhľadom na význam internetového identifikátora pre občanov, podniky a organizácie z EÚ by sa názov domény.eu mal považovať za službu všeobecného záujmu (SVZ). Z tohto dôvodu by sa malo vychádzať z toho, že register musí byť nezisková organizácia, ktorá sa bude zaoberať len prevádzkovým riadením názvu domény, a že akékoľvek zisky by sa mali previesť do rozpočtu EÚ.
5.4.3.

Mali by sa podporovať príležitosti na samostatnú zárobkovú činnosť, podnikanie žien so zdravotným postihnutím, rovnaké zastúpenie v správnych radách podnikov, rozvoj sociálnych podnikov alebo začatie vlastného podnikania, pričom by sa mal zohľadniť nástroj EÚ pre mikrofinancovanie a Európsky sociálny fond určený na zvýšenie zamestnanosti a podporu sociálneho začlenenia. Ženy so zdravotným postihnutím by mali mať rovnaké právo na finančnú pomoc počas celého životného cyklu podniku a mali by sa považovať za plne kvalifikované podnikateľky. V tejto súvislosti by sa mali ženám-podnikateľkám so zdravotným postihnutím vrátane žien žijúcich vo vidieckych oblastiach zabezpečiť pozitívne opatrenia, a to vo forme zvýhodnených úverov, mikroúverov a nenávratných finančných príspevkov.
1.9.

Využívanie verejných finančných prostriedkov by sa malo monitorovať prostredníctvom vlastných ukazovateľov. Investície do konkrétnych iniciatív v oblasti obehového hospodárstva by mali zahŕňať údaje, ktoré by sa mohli využiť na vývoj tohto ukazovateľa. Takisto je dôležité sledovať „vynaložené peniaze“, ako aj „investované peniaze“.
3.2.3.

Study to assess the benefits delivered through the enforcement of EU environmental legislation Komisia vo svojom oznámení tvrdí, že náklady vyplývajúce z nevykonávania právnych predpisov dosahujú 50 miliárd EUR ročne. V štúdii Komisie, v ktorej sa posudzujú výhody vyplývajúce z presadzovania environmentálnych právnych predpisov EÚ ( ( 9 ) ) sa uvádzajú aj rozsiahle hospodárske výhody, ktoré môže dodržiavanie týchto predpisov priniesť. Okrem prínosov pre životné prostredie, zdravie a právny štát by mal jestvovať aj jasný hospodársky záujem na tom, aby sa riadnym presadzovaním súčasných environmentálnych právnych predpisov predišlo ďalším škodám na životnom prostredí.
5.1.

Cieľom je zaistiť, aby boli náležité informácie o problematických látkach vo výrobkoch k dispozícii všetkým aktérom dodávateľského reťazca a v neposlednom rade aj spracovateľom odpadu. Najlepším spôsobom ochrany životného prostredia a zdravia ľudí by jednoznačne bolo, ak by sa podaril predovšetkým obmedziť vstup nebezpečných chemických látok do hospodárskeho cyklu. Tým by sa zároveň umožnilo lepšie zhodnocovanie materiálov z odpadu a posilnenie obehového hospodárstva.
6.4.

EHSV navrhuje, aby sa zaviedlo zjednodušenie v uvedených oblastiach prostredníctvom nového modelu vykonávania, subsidiarity a lepšieho využívania moderných technológií a aby sa pritom využívali zdroje a nástroje Spoločného výskumného centra (JRC). — Úplná revízia a prepracovanie systému kontroly na úrovni poľnohospodárskych podnikov je potrebné z dôvodu jeho zefektívnenia a zníženia byrokracie: mal by byť založený na zásade jednoročného obdobia (a nie na kontrolách so spätnou účinnosťou) a zameraný na usmerňovanie a nápravu namiesto pokút a sankcií. — Kontroly krížového plnenia na mieste by sa mohli nahradiť lepším využívaním novej technológie, inšpekciou pomocou satelitov a diaľkovým snímaním. — Súčasná úroveň povinných požiadaviek týkajúcich sa hospodárenia a dobrého poľnohospodárskeho a environmentálneho stavu by sa mala optimalizovať bez toho, aby to ohrozilo kontroly alebo normy. — Mali by sa zväčšiť tolerancie s cieľom zohľadniť osobitosti skutočnej prevádzky poľnohospodárskych podnikov, kde by za mnohých okolností mohlo ísť o činnosť jednej osoby, a mal by sa poskytnúť primeraný čas na opravu a nápravu v prípade akéhokoľvek nesúladu. — Na základe inšpekcií by sa nemali pozastavovať platby a mala by sa uplatňovať politika, v rámci ktorej by sa pokuty súvisiace s oprávnenosťou a krížovým plnením/povinnými požiadavkami týkajúcimi sa hospodárenia ukladali v nasledujúcom roku (7).
3.4.1.

Oprávnený dozorný orgán (koncový používateľ) by mal mať jednotný prístup do celého systému. Namiesto šiestich vyhľadávaní by tento orgán mal uskutočniť len jedno vyhľadávanie (policajné stanice, colné úrady atď.), ktoré by vo viacerých databázach naraz hľadalo potrebné informácie bez toho, aby ich ukladalo. Ak tieto údaje existujú, systém ich nájde. V prípade podozrenia zo spáchania zločinu alebo teroristickej činnosti môže byť prvý výsledok týkajúci sa kontrolovanej osoby neutrálny („no-hit“), ale ak údaj súhlasí s druhou informáciou („hit“) v databázach, ako sú SIS, EES alebo ETIAS, môže to viesť k hĺbkovejšiemu vyhľadávaniu a vyšetrovaniu.
3.3.

So zreteľom na súčasný rámec diskusií o návrhu balíka návrhov o bezpečnosti výrobkov a dohľadu nad trhom sa EHSV domnieva, že v súčasnom návrhu by sa malo zakotviť pravidlo, ktorým by sa posilnila povinnosť dohľadu nad trhom zo strany členských štátov, a to konkrétne povinnosť predkladať Komisii (štvrťročné) správy o činnostiach a kontrolách, najmä pokiaľ ide o štatistické údaje a rozhodnutia.
3.4.

Podľa návrhu sa má exaflopová výkonnosť dosiahnuť do roku 2022 – 2023. Medzistupeň, teda 50 % exaflopového výkonu, by sa mal dosiahnuť do roku 2019. Plánovaná infraštruktúra bude v spoločnom vlastníctve a prevádzkovať ju budú jej členovia , ktorými budú spočiatku krajiny, ktoré podpísali vyhlásenie o EuroHPC a súkromní členovia z radov vedeckej obce a priemyslu. Ďalší členovia sa môžu do tejto činnosti zapojiť kedykoľvek, pokiaľ poskytnú finančný príspevok (vrátane nefinančných príspevkov).
4.3.1.

EHSV súhlasí s cieľom Komisie, podľa ktorého majú ustanovenia článku 7 ods. 1 slúžiť na to, aby sa zaviedli jednotné minimálne normy pre dĺžku skúšobnej lehoty. Toto ustanovenie, rovnako ako výnimka uvedená v článku 7 ods. 2, je v záujme zamestnávateľov aj pracovníkov. Skúšobné lehoty umožňujú zamestnávateľom overiť, či sa pracovníci hodia na pozíciu, na ktorú boli prijatí, a poskytnúť sprievodnú podporu a odbornú prípravu. Tieto obdobia môže sprevádzať znížená ochrana pred prepustením. Vstup na trh práce alebo prechod na novú pozíciu by nemal byť predmetom predĺženej neistoty. Ako je uvedené v Európskom pilieri sociálnych práv, skúšobné lehoty by preto mali trvať primeraný čas. EHSV poukazuje na to, že článok 7 ods. 2 by členským štátom umožňoval stanoviť dlhšie skúšobné lehoty, ak je to odôvodnené povahou zamestnania. To by sa mohlo týkať napríklad verejnej správy niektorých členských štátov alebo pracovných miest, ktoré si vyžadujú výnimočné zručnosti.
4.10.

osoby so zdravotným postihnutím by sa mali vymedziť na základe ľudských práv zakotvených v Dohovore o právach osôb so zdravotným postihnutím (UNCRPD). Osoby so zdravotným postihnutím, ktoré nemôžu pracovať, by spolu so svojimi rodinami mali byť chránené pred rizikom chudoby a mala by sa im zaručiť primeraná životná úroveň Opatrenia sociálnej ochrany preby sa mali vymedziť na základe ľudských práv zakotvených v Dohovore o právach osôb so zdravotným postihnutím (UNCRPD). Osoby so zdravotným postihnutím, ktoré nemôžu pracovať, by spolu so svojimi rodinami mali byť chránené pred rizikom chudoby a mala by sa im zaručiť primeraná životná úroveň ( 22 )
3.3.3.

Digitálna transformácia si bude vyžadovať reorganizáciu systému zdravotnej starostlivosti a nové spôsoby a normy z hľadiska poskytovania služieb (napríklad využívanie robotov popri opatrovateľoch). Okrem toho by opatrovatelia mali absolvovať primerané a špecifické programy odbornej prípravy (zamerané aj na sociálne, lekárske alebo technické súvislosti) a byť pripravení na nové profily pracovných miest a zmeny v pracovnom prostredí. To povedie k vymedzeniu nových modelov služieb, podporných opatrení, osvedčení a noriem prispôsobených zavádzaniu digitálnych služieb a technológií v reálnych podmienkach starostlivosti a na príslušných trhoch. Mali by sa navrhovať a rozvíjať na základe zásad koncepcie zameranej na používateľa, dôrazu na použiteľnosť už od počiatočného koncepčného štádia, univerzálneho dizajnu atď., pričom by sa tento proces mal zameriavať na používateľov a ich potreby, nemali by sa vytvárať digitálne rozdiely a všetci by mali mať možnosť využívať tieto služby.
1.2.3.

Okrem úsilia zameraného na zdravotníckych pracovníkov by sa malo zvýšiť aj úsilie členských štátov osloviť skupiny obyvateľstva so zvýšeným rizikom vážnych dôsledkov konkrétnych chorôb, ktorým sa dá predchádzať očkovaním, ako sú deti, tehotné ženy, starší ľudia, menšinové skupiny a osoby so špecifickými zdravotnými predispozíciami alebo osoby vystavené sexuálne prenosným chorobám, ako je ľudský papilomavírus (HPV) alebo hepatitída A a B. Keby sa pravidelné zdravotné prehliadky, napríklad u pediatra alebo závodného lekára, spojili s programami imunizácie, mohlo by to pomôcť zlepšiť nedostatočnú mieru zaočkovanosti.
3.7.

V Európe sme nedávno boli svedkom prudkého rozmachu a vysokej volatility kryptoaktív a kryptomien. EHSV odporúča Komisii, aby vzhľadom na tento vývoj, nedostatok transparentnosti a vysoké riziká, ktoré z nich môžu vyplývať, túto situáciu neustále pozorne monitorovala v spolupráci s európskymi orgánmi dohľadu. Okrem toho bude nevyhnutné prijať opatrenia, ak by bola v určitom okamihu akýmkoľvek spôsobom ohrozená bezpečnosť a stabilita finančného systému. Tieto opatrenia by sa mali v prvom rade týkať EÚ ako celku, a preto by sa tiež mali prijať na tejto úrovni.
—

Harmonogram zabezpečovania nových nesplácaných úverov môže nútiť banky, aby ich rýchlo predávali, namiesto toho, aby čakali na to, kým sa spoločnosť/firma vo finančnej núdzi znovu dostane do lepšej situácie. Mohla by sa tak obmedziť možnosť reštrukturalizácie dlhu a poskytnutia druhej šance podnikateľom, čo by mohlo mať vysoký negatívny sociálny vplyv a negatívny vplyv na mieru zamestnanosti.
3.28.

Výbor považuje za veľmi dôležité zabezpečiť pravidelné sledovanie, hodnotenie a meranie pokroku tohto 29. režimu, aby sa zabezpečila jeho budúcnosť. Do tohto procesu sa musia začleniť aj iné systémy kolektívneho financovania používané v členských štátoch. Dôležité je poučiť sa z najlepších trhových praktík a začleniť ich do európskeho režimu. Pritom sú rovnako nevyhnutné konzultácie a dialóg so všetkými zainteresovanými subjektmi.
3.1.2.

Komisia navrhuje odložiť do roku 2025 niektoré aspekty spojené s povinnosťou nainštalovať palubný OBD etapy II, najmä pokiaľ ide o monitorovanie katalyzátora. Toto opatrenie je plánované len pre niektoré typy vozidiel, keďže z technických príčin nebudú môcť byť príslušné prístroje v roku 2020 dostupné. Zmena tohto ustanovenia by mala zaručiť podnikom dostatočný čas na zavedenie právnych predpisov do praxe.
4.4.

EHSV podporuje návrh presunúť úlohy z Komisie na agentúru ECHA s cieľom vytvoriť vhodnejšie podmienky na poskytovanie administratívnej, vedeckej a technickej podpory pre vykonávanie. Výbor však odporúča, aby sa stanovil stabilný pracovný postup, do ktorého by boli zapojené Komisia, ECHA a členské štáty s cieľom zabezpečiť účinnú spoluprácu a lepšie výsledky. Jedným zo základov tohto nového pracovného rámca by mali byť konzultácie so zainteresovanými stranami.
4.1.

EHSV sa domnieva, že hlavným dôvodom existujúcich prekážok cezhraničnej distribúcie investičných fondov nie je v prvom rade podoba súčasných príslušných nariadení a smerníc, ale absencia podrobných pokynov alebo návodov zo strany Európskeho orgánu pre cenné papiere a trhy (ESMA), a teda rozdielne pravidlá platné v rôznych európskych jurisdikciách. Nové nariadenie by sa teda preto malo uplatňovať len v malej časti prípadov, zatiaľ čo väčšina návrhov by sa mala zamerať na podrobné objasňujúce inštrukcie ESMA, ktoré by zabezpečili jasné vysvetlenie existujúcich pravidiel, a nie na prijímanie nových noriem. Tak by sa nadviazalo na doterajší pozitívny príspevok ESMA k zjednoteniu pravidiel.
1.2.

Výbor sa domnieva, že cieľom plánu musí byť udržateľný rybolov z environmentálneho, sociálneho a hospodárskeho hľadiska. Preto sa musia prijať primerané opatrenia, aby mali prijateľný a realistický sociálno-hospodársky vplyv na rybárov v Stredozemnom mori. V tejto súvislosti vzhľadom na dátum prijatia a nadobudnutia účinnosti tohto návrhu (nie skôr ako v polovici roku 2019) bude ťažké dosiahnuť maximálny udržateľný výnos (MSY) pre všetky populácie do roku 2020. Výbor napriek tomu podporuje medzinárodný záväzok EÚ na dosiahnutie maximálneho udržateľného výnosu do roku 2020, ktorého dôležitosť v rámci tohto viacročného plánu je zásadná, najmä v prípade nadmerne lovených druhov a ktorým hrozí biologický kolaps. Preto by bolo vhodné dosiahnuť maximálny udržateľný výnos pre populácie všetkých druhov pomocou realistickejšieho a primeranejšieho harmonogramu.
3.11.

Výbor chce napokon zdôrazniť, že hoci ide o vysoko technickú problematiku, nepochybne tu existuje vynikajúca príležitosť na dobrú a zrozumiteľnú komunikáciu so všetkými občanmi EÚ. Na príklade vykonaných zmien by sa mohlo ukázať, že EÚ prináša pozitívne zmeny do života podnikateľov, občanov a spotrebiteľov a nachádza riešenia každodenných problémov, s ktorými sa ľudia stretávajú napríklad pri cestovaní.
2.4.

Krátkodobý návrh, dočasná daň z obratu, by sa uplatňoval ako nepriama daň na aktivity, ktoré prinášajú výnosy: i) predajom reklamného priestoru online; ii) digitálnymi sprostredkovateľskými aktivitami, ktoré užívateľom umožňujú komunikovať s inými užívateľmi a ktoré medzi nimi môžu uľahčiť predaj tovaru a služieb; iii) predajom údajov získaných z informácií od používateľov. Táto daň by sa uplatňovala len na spoločnosti s celkovými ročnými celosvetovými výnosmi vo výške 750 miliónov EUR a vo výške 50 miliónov EUR v EÚ ročne. Ak by sa uplatňovala 3 % sadzba, mohlo by to členským štátom priniesť odhadované príjmy vo výške 5 miliárd EUR ročne.
3.10.

Výbor takisto víta zaistenie hodnotenia výsledkov a úspech tohto nového režimu. Vzhľadom na to, že ide o trhovú záležitosť a je potrebné nechať dostatok času na získanie užitočných skúseností, najmä v tých členských štátoch, pre ktoré je to novinka, výbor sa domnieva, že stanovené obdobie troch rokov je príliš krátke, a zasadzuje sa za to, aby sa táto lehota predĺžila na napríklad 5 rokov. Členské štáty môžu situáciu samozrejme celý čas pozorne sledovať.
1.1.12.

Zohľadnenie mládeže – zohľadnenie mládeže v Európe je základným prvkom. EHSV navrhuje používať metódy mládežníckych výmen programu Erasmus+ v prípade študentov, učňov, uchádzačov o zamestnanie alebo osôb, ktoré sa dostali do ťažkostí, aby do územnej spolupráce boli zapojení aj mladí ľudia, a to prostredníctvom osobitných programov v oblasti mobility, odbornej prípravy a výučby jazykov. EHSV navrhuje, aby sa do cezhraničných a nadnárodných programov spolupráce začlenili osobitné osi návrhov a intervencií určených mladým ľuďom a realizovaných mladými ľuďmi.
4.1.

V článku 1 sa stanovuje zoznam druhov, ktoré sťažujú riadenie zmiešaného rybolovu vrátane hlbokomorských druhov, ktoré majú vlastný diferencovaný systém celkového povoleného výlovu a kvót. Navyše sa tento systém každé dva roky mení, a preto sa výbor domnieva, že jeho zavedenie by bolo mätúce. Tieto druhy majú nízku alebo nulovú úroveň úlovkov v niektorých členských štátoch, berúc do úvahy vedľajšie úlovky, ako je tomu v prípade beryxov ( Beryx spp). Okrem toho v prípade pagela bledého ( Pagellus bogaraveo ) v oblasti IXa sa vyskytujú určité osobitosti týkajúce sa rybolovných oblastí (časti Atlantického oceánu a Stredozemného mora, v ktorých neexistuje systém celkového povoleného výlovu, ani kvóty) a účasti na rybolove flotily z tretích krajín, a preto sa EHSV domnieva, že nemá zmysel zahrnúť ho do zoznamu, keďže sa nevie do akej miery sú tieto krajiny pripravené zosúladiť svoje riadenie so zásadami a záujmami EÚ.
1.3.

V súvislosti s lepším uznávaním potvrdení o predchádzajúcom škodovom priebehu (v oznámení pojem „minulé nároky na odškodnenie“) výbor odporúča, aby sa uvádzalo meno dotknutého vodiča, ako aj miera jeho zodpovednosti za vznik dopravnej nehody (úplná, čiastočná alebo žiadna). Výbor si kladie otázku v súvislosti s obsahom takéhoto potvrdenia, keď podľa vnútroštátneho práva jedného členského štátu by obsahovalo údaje o vozidle bez ohľadu na vodiča, zatiaľ čo právne predpisy iného členského štátu by stanovovali povinnosť poistiť vozidlo s uvedením mena vodiča a určiť výšku poistného v závislosti od individuálneho profilu rizika a škodového priebehu, alebo povinnosť poistiť vozidlo s uvedením mena držiteľa vodičského preukazu bez ohľadu na použité vozidlo. Výbor žiada, aby Komisia stanovila povinnosť vydávať potvrdenia o poistení zodpovednosti a potvrdenia o predchádzajúcom škodovom priebehu na zabezpečených nosičoch a aby na účel overenia ich platnosti umožnila používanie vzájomne prepojenej databázy, do ktorej by mali prístup orgány presadzovania práva.
3.30.

Európske metropolitné oblasti predstavujú tie regióny v rámci EÚ, ktoré majú najväčší objem dopravy, pričom takmer celá doprava v danej metropolitnej oblasti vzniká alebo do nej smeruje. EHSV požaduje, aby boli v hlavných projektoch v oblasti infraštruktúry zohľadnené mestské aglomerácie, a to bez ohľadu na to, či môžu alebo nemôžu získať financovanie z Kohézneho fondu.
4.4.

Preto je vítaný prispôsobený systém kolektívneho uplatňovania nárokov na nápravu za utrpenú ujmu. Mal by byť pragmatický a nákladovo účinný, mal by poskytovať príslušné záruky a zohľadniť existujúce vnútroštátne justičné systémy (ako v Nórsku alebo Dánsku). V smernici EÚ by sa mali vymedziť hlavné usmernenia pre harmonizované skupinové žaloby, jasne uviesť, čo by sa malo riadiť právnym nástrojom EÚ a čo by sa malo ponechať na členské štáty v súlade so zásadou subsidiarity, zabezpečiť, aby tento mechanizmus prispel k efektívnejšiemu, rýchlemu, cenovo dostupnému a spravodlivému uplatňovaniu spravodlivosti, umožniť efektívne a úplné odškodnenie za škody a zaručiť udržateľnosť tohto mechanizmu v zmysle primeraného financovania. Súčasný návrh Komisie nespĺňa tieto ciele.
2.10.

Vzhľadom na terajšiu a navrhovanú výšku poplatku za víza sa EHSV takisto nazdáva, že by sa mala zvážiť možnosť zrušiť ho pre zástupcov neziskových organizácií zúčastňujúcich sa na seminároch, konferenciách, športových, kultúrnych, alebo vzdelávacích podujatiach, ktoré organizujú neziskové organizácie, bez ohľadu na ich vek alebo aspoň zvážiť zvýšenie vekovej hranice (podľa terajších právnych predpisov je to 25 rokov alebo menej). Takéto výnimky by mali dostať aj starší ľudia, aby sa podporilo ich aktívne začlenenie do spoločnosti a prispelo k zvyšovaniu kvality života.
6.7.

EHSV podporuje proces lepšej právnej regulácie a uznáva jej pridanú hodnotu. Zároveň upozorňuje, že v žiadnom prípade by sa nemala použiť ako zámienka na znižovanie úrovne požiadaviek, najmä v takých oblastiach, ako je ochrana spotrebiteľa, environmentálne a pracovné právo, podpora rastu prosperity a udržateľnej tvorby pracovných miest. EHSV upozorňuje, že by to videlo k narastajúcemu skepticizmu širokých skupín obyvateľstva voči EÚ. Výbor sa domnieva, že verejnú podporu procesu európskeho zjednocovania by nemala ohrozovať regulačná súťaž v podobe znižovania úrovne noriem.